als_Latn dik_Latn sag_Latn
Kuqezinjtë tashmë kanë një këngë të re hit, e cila do t’i shoqërojë në çdo ndeshje, brenda dhe jashtë vendit. Kënga e titulluar “Kuq e zi je ti” është një prodhim i Digitalb në bashkëpunim me producentin Flori Mumajesi dhe këngëtaren Elvana Gjata. Ndërsa shqiptarët janë ndjerë krenarë për këtë këngë dhe kanë filluar ta shpërndajnë në rrjetet sociale, antishqiptarët nuk e kanë pritur mirë atë, prandaj po aktivizohen që të pengojnë shpërndarjen e këngës në rrjetet sociale. Ky lajm është bërë i ditur nga vetë këngëtarja Elvana Gjata në llogaritë e saj në Facebook dhe Instagram.
“Me sa duket antishqiptarëve ju ka dhembur shumë suksesi i këngës mbarë-kombëtare “Kuq e zi je ti”. Hakerat serb janë aktivizuar për të penguar shpërndarjen e klipit nëpërmjet rrjeteve sociale dhe deri tani kanë arritur që Facebook ta trajtojë linkun e këngës si link problematik. Mbetet për t’u parë nëse antishqiptarët do t’ia arrijnë qëllimit të tyre përfundimtar për të ndaluar shpërndarjen e këngës “Kuq e zi je ti” në internet,” shkruan Gjata në llogarinë e saj zyrtare në Facebook.
(Herë të lexuara: 150)
als_Latn als_Latn als_Latn